**Sprendimas**

DĖL DIENOS SOCIALINĖS GLOBOS ASMENS NAMUOSE ASMENIMS SU SUNKIA NEGALIA PASLAUGŲ SKYRIMO, TEIKIMO TVARKOS APRAŠO PATVIRTINIMO

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 4 dalies 1 ir 2 punktais, Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“ (su visais aktualiais pakeitimais), 11.1 punktu, atsižvelgdama į Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. gegužės 25 d. įsakymu Nr. A1-444 „Dėl laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo patvirtinimo“, 8 punktą, Pasvalio rajono savivaldybės taryba nusprendžia

1. Patvirtinti Dienos socialinės globos asmens namuose asmenims su sunkia negalia skyrimo,

teikimo tvarkos aprašą (pridedama).

1. Pripažinti netekusiu galios Pasvalio rajono savivaldybės tarybos 2011 m. lapkričio 30 d.

sprendimą Nr. T1-148 „Dėl dienos socialinės globos asmens namuose skyrimo, teikimo tvarkos aprašo patvirtinimo“.

1. Nustatyti, kad šis sprendimas įsigalioja 2020 m. liepos 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė Marina Jankauskienė

2020-06-09

Suderinta DVS Nr. RTS-141

PATVIRTINTA

Pasvalio rajono savivaldybės tarybos

2020 m. birželio .... d. sprendimu Nr. T1-....

**DIENOS SOCIALINĖS GLOBOS ASMENS NAMUOSE ASMENIMS SU SUNKIA NEGALIA PASLAUGŲ SKYRIMO, TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Dienos socialinės globos asmens namuose asmenims su sunkia negalia paslaugų skyrimo,

teikimo tvarkos aprašas (toliau – Aprašas) reglamentuoja dienos socialinės globos asmens namuose asmenims su sunkia negalia paslaugų skyrimo, organizavimo, teikimo tvarką ir sąlygas Pasvalio rajono savivaldybėje (toliau – Savivaldybė).

2. Apraše vartojamos sąvokos:

2.1. dienos socialinė globa asmens namuose (toliau – Dienos globa namuose) – visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu asmens namuose;

2.2. vaikas su sunkia negalia – asmuo, kuriam pagal Lietuvos Respublikos socialinių paslaugų įstatymą nustatytas visiško nesavarankiškumo lygis ir pagal Lietuvos Respublikos neįgaliųjų socialinės integracijos įstatymą pripažintas sunkaus neįgalumo lygis;

2.3. suaugęs asmuo su sunkia negalia – asmuo, kuriam pagal Lietuvos Respublikos socialinių paslaugų įstatymą nustatytas visiško nesavarankiškumo lygis ir pagal Lietuvos Respublikos neįgaliųjų socialinės integracijos įstatymą yra pripažintas nedarbingu;

2.4. senatvės pensijos amžių sukakęs asmuo su sunkia negalia – sukakęs senatvės pensijos amžių asmuo, kuriam pagal Lietuvos Respublikos socialinių paslaugų įstatymą nustatytas visiško nesavarankiškumo lygis.

3. Dienos globa namuose asmenims su sunkia negalia teikiama užtikrinant saugią ir sveiką aplinką, žmogaus orumą atitinkančią pagalbą, suderintą su asmens sveikatos priežiūra, nuolatine slauga, kitomis specialiosios pagalbos priemonėmis, padedančią kompensuoti prarastą savarankiškumą bei gebėjimus palaikyti socialinius ryšius su šeima ir visuomene bei sudarant galimybes šeimos nariams derinti profesinį ir šeimos gyvenimą.

**II SKYRIUS**

**DIENOS GLOBOS NAMUOSE SKYRIMAS**

4. Dienos globa namuose skiriama deklaravusiems gyvenamąją vietą Savivaldybėje ir jos teritorijoje gyvenantiems asmenims su sunkia negalia, kuriems nustatytas dienos socialinės globos asmens namuose paslaugų poreikis.

5. Paslaugų gavėjai:

5.1. vaikas su sunkia negalia;

5.2. suaugęs asmuo su sunkia negalia;

5.3. senatvės pensijos amžių sukakęs asmuo su sunkia negalia.

6. Dienos globos namuose paslaugų skyrimą organizuoja Savivaldybės administracijos Socialinės paramos ir sveikatos skyrius (toliau – Skyrius).

7. Asmuo  (vienas iš suaugusių šeimos narių) ar jo globėjas, rūpintojas, įgaliotas asmuo, dėl Dienos globos namuose paslaugų skyrimo kreipiasi į Savivaldybės administracijos atitinkamą seniūniją (toliau – seniūnija) pagal asmens gyvenamąją vietą ir pateikia užpildytą (užpildo vietoje) Prašymą-paraišką socialinėms paslaugoms gauti (SP-8 forma, patvirtinta Lietuvos Respublikos socialinės apsaugos ir darbo ministro įsakymu) (toliau – Prašymas). Veikdami asmens (šeimos) saugumo interesais, prašymą dėl socialinių paslaugų skyrimo asmeniui (šeimai) gali pateikti seniūnijų. socialiniai darbuotojai, bendruomenės nariai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) ar jo globėjas, rūpintojas negali to padaryti pats

8. Kartu su Prašymu pateikiami šie dokumentai:

8.1. asmens tapatybę patvirtinantis dokumentas (asmens pasas ar asmens tapatybės kortelė, vaikui – gimimo liudijimas);

8.2. gyvenamosios vietos deklaravimo pažyma (tik tuo atveju, jei nėra duomenų registre);

8.3. neįgaliojo pažymėjimas;

8.4. neįgalumo lygio, darbingumo lygio pažyma (tik tuo atveju, jei nėra NDNT duomenų registre);

8.5. specialiųjų poreikių nustatymo pažyma (tik tuo atveju, jei nėra NDNT duomenų registre);

8.6. pažymos apie asmens (šeimos) gautas pajamas per 3 mėnesius iki kreipimosi dienos (išskyrus apie pajamas iš Socialinio draudimo fondo valdybos ir Skyriaus);

8.7. asmens atstovavimo teisę įrodantis dokumentas (įgaliojimas, teismo nutartis dėl globėjo, rūpintojo paskyrimo), tuo atveju, jei Prašymą teikia asmens atstovas.

9. Informacija ir dokumentai, kuriuos surenka Skyriaus atsakingas specialistas:

9.1. pažyma apie asmens deklaruotą gyvenamąją vietą (iš Gyventojų registro);

9.2. pažymos apie asmens (šeimos) gautas pajamas per 3 mėnesius iki kreipimosi dienos (iš Socialinio draudimo fondo valdybos ir Skyriaus per Socialinės paramos informacinę sistemą SPIS);

9.3. pažyma apie neįgalumo lygio, darbingumo lygio, specialiųjų poreikių lygio nustatymą (iš NDNT duomenų registro);

9.4. pažyma apie specialiųjų poreikių (slaugos ar priežiūros) nustatymą (iš NDNT duomenų registro).

10. Priėmęs Prašymą seniūnijos socialinio darbo organizatorius įvertina asmens (šeimos) socialinių paslaugų poreikį bei asmens poreikį socialinei globai.

11. Seniūnijoje priimtus Prašymus, pateiktus dokumentus, asmens (šeimos) socialinių paslaugų poreikio bei poreikio socialinei globai vertinimo anketas seniūnijos socialinio darbo organizatorius pateikia Skyriui. Socialinės paramos informacinėje sistemoje SPIS Prašymus registruoja Skyriaus specialistas.

12. Finansines galimybes mokėti už socialinės globos paslaugas Prašymo registravimo dieną vertina Skyriaus specialistas, konkretų mokėjimo už suteiktas Dienos globos namuose paslaugas dydį asmeniui apskaičiuoja Pasvalio socialinių paslaugų centro (toliau – Paslaugų centras) specialistas. Paslaugų teikimo laikotarpiu finansines galimybes mokėti už socialines globos paslaugas vertina Paslaugų centro specialistas.

13. Skyriaus specialistas, įvertinęs gautus dokumentus bei seniūnijos socialinio darbo organizatoriaus socialinės globos poreikio vertinimo išvadą, užpildo Sprendimo dėl socialinių paslaugų asmeniui (šeimai) skyrimo formą SP-9, patvirtintą socialinės apsaugos ir darbo ministro įsakymu, (toliau – Sprendimas) ir perduoda Skyriaus vedėjui, kuris priima Sprendimą dėl Dienos globos namuose paslaugų skyrimo.

14. Jei Paslaugų centras neturi galimybių teikti paslaugos (nėra laisvų vietų), asmuo gali būti įrašomas į eilę gauti Dienos globą namuose. Eilė sudaroma pagal Sprendimo priėmimo datą (kai yra keli tos pačios datos Sprendimai – pagal asmens Prašymo registracijos numerį).

15. Asmens pateiktas Prašymas su pridedamais dokumentais, asmens (šeimos) socialinių paslaugų poreikio bei poreikio socialinei globai vertinimo anketų originalai, Sprendimo originalas perduodami Paslaugų centrui, Skyriuje lieka šių dokumentų patvirtintos kopijos.

16. Informacija apie Dienos globos paslaugų gavėją Paslaugų centre kaupiama ir saugoma asmens byloje.

17. Paslaugų centro direktorius, gavęs Sprendimą ir kitus dokumentus iš Skyriaus, rašo įsakymą dėl paslaugų teikimo ir finansavimo, sudaro dvišalę sutartį su paslaugų gavėju. Sutarties formą savo įsakymu tvirtina Paslaugų centro direktorius. Sutartimi nustatoma paslaugos teikimo trukmė, dažnumas, mokėjimo už paslaugą kaina, paslaugos teikimo, sustabdymo, nutraukimo bei asmens duomenų apsaugos sąlygos.

18. Skyriaus specialistas suveda Dienos globos namuose paslaugų skyrimo duomenis į Socialinės paramos informacinę sistemą (SPIS duomenų bazę). Paslaugos teikimo laikotarpiu paslaugų gavėjo duomenų koregavimą (asmens pajamos ir mokėjimo dydis, paslaugos nutraukimas, kita) SPIS atlieka Paslaugų centro specialistas.

**III SKYRIUS**

**DIENOS GLOBOS NAMUOSE TEIKIMO ORGANIZAVIMAS**

19. Dienos globos namuose paslaugas organizuoja ir teikia Paslaugų centras.

20. Paslaugos teikimo trukmė, dažnumas: nuo 2 iki 10 val. per parą, iki 7 kartų per savaitę asmens namuose. Paslaugos teikimo trukmę ir dažnumą konkrečiam paslaugų gavėjui nustato Paslaugų centro specialistas, atsižvelgdamas į asmeniui nustatytą specialųjį poreikį (slaugai, priežiūrai), sveikatos būklę, socialinį ir fizinį savarankiškumą, gyvenimo ir buities sąlygas, šeimos narių galimybes teikti pagalbą.

21. Laikino atokvėpio paslauga, organizuojant Dienos globą namuose, teikiama nuo 2 iki 10 valandų per parą asmens namuose, paslaugos teikimo periodiškumas – iki 2 kartų per savaitę. Bendra laikino atokvėpio paslaugos, organizuojant dienos socialinę globą, teikimo trukmė – iki 288 valandų per metus.

22. Dienos globos namuose paslaugų sudėtis nurodyta Aprašo priede (pridedama).

23. Paslaugų centro specialistas, suderinęs su Paslaugų gavėju (vienu iš suaugusių šeimos narių ar asmens globėju, rūpintoju, įgaliotu asmeniu), Dienos globos namuose paslaugų teikimui parengia dvišalę sutartį, sudaro individualų socialinės globos planą, kuris užpildomas pradedant teikti paslaugas, atnaujinamas pasikeitus asmens būklei.

24. Socialinio darbuotojo padėjėjas kiekvieną paslaugų teikimo dieną pildo Dienos globos namuose paslaugų teikimo lapą, patvirtintą Paslaugų centro vadovo. Pasibaigus kalendoriniam mėnesiui, teikia jį Paslaugų centro specialistui, kuris patikrina socialinio darbuotojo padėjėjo darbą ir pasirašo globos teikimo lape.

25. Paslaugų centro specialistas pagal socialinio darbuotojo įvertintą socialinės globos dažnumą ir paslaugų gavėjų skaičių, tenkantį darbuotojui, kas mėnesį tvirtina Dienos globos namuose paslaugų teikimo (darbo) grafiką, kurį tvirtina Paslaugų centro vadovas.

26. Dienos globos paslaugos teikimo laikotarpiu pasikeitus aplinkybėms ar asmens sveikatos būklei, asmens (šeimos) socialinių paslaugų poreikį ir poreikį socialinei globai vertina Paslaugų centro socialinis darbuotojas.

27. Paslaugų gavėjas (jo rūpintojas, globėjas įgaliotas asmuo) privalo teikti Paslaugų centrui informaciją, susijusią su asmens (šeimos) socialinių paslaugų poreikio vertinimu, asmens (šeimos) pajamomis. Asmuo (šeima) atsako už pateiktų vertinti duomenų tikrumą bei informacijos teisingumą.

28. Slauga asmens namuose, masažas, kineziterapeuto pagalba Paslaugų gavėjui teikiama vadovaujantis šeimos gydytojo rekomendacijomis, Paslaugų gavėjo slaugos planu.

29. Pagal poreikį Dienos globą namuose organizuojantys ir teikiantys specialistai organizuoja bendrus pasitarimus dėl konkrečių asmens atvejų, kuriuose įvertina Dienos globos namuose paslaugų eigą, trukmę, tęstinumą, poreikį bei kokybę.

30. Asmenims, turintiems sunkią negalią,  Dienos globa namuose iš dalies finansuojama valstybės specialiosios tikslinės dotacijos lėšomis, kurios  naudojamos skirtumui tarp socialinės globos kainos ir asmens mokėjimo už socialines paslaugas finansuoti. Lėšų, gautų už socialinės globos namuose paslaugų teikimą, apskaita Paslaugų centre tvarkoma įstatymų ir kitų teisės aktų nustatyta tvarka.

**IV SKYRIUS**

 **DIENOS GLOBOS NAMUOSE PASLAUGŲ TEIKIMO NUTRAUKIMAS, SUSTABDYMAS**

31. Dienos globos namuose paslaugų teikimas nutraukiamas Šiais atvejais:

31.1. paslaugų gavėjui (jo rūpintojui, globėjui, įgaliotam asmeniui, vienam iš suaugusių šeimos narių) raštu atsisakius paslaugų;

31.2. paslaugų gavėjui mirus;

31.3. paslaugų gavėjui išvykus gyventi į kitą savivaldybę;

31.4. paslaugų gavėjui apsigyvenus socialinės globos įstaigoje;

31.5. paslaugų gavėjui atsisakius mokėti už suteiktas paslaugas;

31.6. paslaugų gavėjui, nesilaikančiam Sutarties sąlygų, ir (arba) asmeniui ar jo šeimos nariams, globėjui, rūpintojui pageidaujant paslaugų, kurios prieštarauja teisės aktams, saugos darbe reikalavimams ar Sutarties sąlygoms;

31.7. kilus pavojui darbuotojų sveikatai, saugumui;

31.8. kitais Apraše nenumatytais atvejais.

32. Nutraukus sutartį, paslaugų gavėjas (jo rūpintojas, globėjas, įgaliotas asmuo, vienas iš suaugusių šeimos narių) už gautas paslaugas privalo sumokėti Paslaugų centrui per 5 darbo dienas.

33. Dienos globos namuose teikimas gali būti sustabdytas paslaugų gavėjui (jo rūpintojui, globėjui, įgaliotam asmeniui, vienam iš suaugusių šeimos narių) pateikus motyvuotą prašymą raštu socialinio darbuotojo padėjėjui dėl paslaugos teikimo sustabdymo šiais atvejais:

33.1. asmeniui gydantis palaikomojo gydymo ir slaugos skyriuje (iki 120 kalendorinių dienų per metus);

33.2. asmeniui gydantis ligoninėje (iki 60 kalendorinių dienų per metus);

33.3. kitais nenumatytais atvejais (iki 30 kalendorinių dienų per metus).

34. Pasibaigus nurodytam sustabdymo terminui, išnykus sustabdymo aplinkybėms ir paslaugų gavėjui (jo rūpintojui, globėjui, įgaliotam asmeniui, vienam iš suaugusių šeimos narių) nepareiškus pageidavimo tolimesniam paslaugų teikimui, sutartis dėl Dienos globos namuose paslaugų teikimo nutraukiama.

35. Sprendimą dėl Dienos globos namuose paslaugų nutraukimo priima Paslaugų centro vadovas, paslaugos teikimo nutraukimą SPIS atlieka Paslaugų centro specialistas.

**V SKYRIUS**

**BAIGIAMOSIOS NUOSTATOS**

36. Paslaugų centras atsako už teikiamų Dienos globos namuose paslaugų kokybę.

37. Sprendimas dėl Dienos globos namuose paslaugų skyrimo, nutraukimo gali būti skundžiamas teisės aktų nustatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_\_

Dienos socialinės globos asmens namuose

asmenims su sunkia negalia paslaugų skyrimo, teikimo tvarkos aprašo priedas

**Dienos globos namuose paslaugų sudėtis:**

|  |  |  |
| --- | --- | --- |
| Eil. Nr. | Paslaugos pavadinimas | Paslaugos sudėtis |
| 1. | Informavimas | Reikalingos informacijos apie Dienos socialinę globą (sudėtį, kainą, apmokėjimo, sutarties sudarymo, nutraukimo sąlygas) suteikimas Paslaugų gavėjui ir (ar) jo šeimai.  |
| 2. | Konsultavimas | Pagalba, kurią teikiant kartu su Paslaugų gavėju ir (ar) jo šeimos nariais analizuojama Paslaugų gavėjo problema ir ieškoma veiksmingų jos sprendimo būdų.  |
| 3. | Tarpininkavimas ir atstovavimas | Pagalbos Paslaugų gavėjui (šeimai) suteikimas sprendžiant įvairias Paslaugų gavėjo (šeimos) problemas (teisines, sveikatos, ūkines, buitines), tvarkant dokumentus, mokant mokesčius, užrašant pas specialistus, organizuojant ūkinius darbus ir kt., tarpininkaujant tarp Paslaugų gavėjo (šeimos) ir jo aplinkos (kitų institucijų, specialistų, asmenų). |
| 4. | Bendravimas | Pokalbiai su Paslaugos gavėju įvairiomis jam aktualiomis temomis. |
| 5. | Laisvalaikio organizavimas | Knygų, laikraščių ir žurnalų atnešimas iš bibliotekos ir (ar) pirkimas, jų skaitymas, TV, radijo laidų, įgarsintų knygų klausymas ir aptarimas. |
| 6. | Maisto produktų pristatymas, maitinimo organizavimas | Maisto produktų pirkimas ir pristatymas į namus, maisto ruošimas. Paruošto maisto pašildymas.Karšto maisto pristatymas į namus, pagalba Paslaugų gavėjui valgant *(kai paslauga teikiama ilgiau nei 5 val. per dieną).* Indų plovimas. |
| 7. | Asmeninės higienos paslaugų organizavimas | Skalbimas (iki 5 kg sausų skalbinių) skalbimo mašina Paslaugų gavėjo namuose. Skalbinių pristatymas į skalbyklą, parnešimas atgal į namus.Skalbinių lyginimas, rūšiavimas. |
| Higienos priemonių, vandens paruošimas asmens prausimuisi, maudymui. Pagalba prausiantis, maudantis, šukuojantis, apsirengiant. |
| Vienkartinių higienos priemonių (sauskelnių, įklotų) keitimas. |
| Patalpų vėdinimas. |
| 8. | Sveikatos priežiūros paslaugų organizavimas  | Medikamentų ir kitų medicininių priemonių pirkimas vaistinėje ir pristatymas į Paslaugų gavėjo namus.Paslaugų gavėjo užregistravimas pas gydytoją telefonu.Gydytojo ar greitosios medicinos pagalbos iškvietimas, budėjimas iki medikų atvykimo pas Paslaugų gavėją, artimųjų informavimas telefonu apie pablogėjusią Paslaugų gavėjo sveikatos būklę. |
| 9. | Slaugos paslaugų organizavimas | Slaugytojos iškvietimas. Bendradarbiavimas su slaugos paslaugas teikiančiais specialistais. Kineziterapijos paslaugų organizavimas (esant gydytojo rekomendacijai).Masažo paslaugų organizavimas (esant gydytojo rekomendacijai). |
| 10. | Psichosocialinės pagalbos organizavimas | Pagalbos (socialinės, psichologinės, sielovados) suteikimas ir organizavimas asmenims, išgyvenantiems krizę ar patyrusiems stiprius emocinius išgyvenimus (sunkias ligas, netektis). Paslaugų gavėjo užregistravimas pas psichologą, psichoterapeutą, kunigo iškvietimas. |
| 11. | Kasdienio gyvenimo įgūdžių ugdymas ir palaikymas  | Pagalba tvarkant pinigų apskaitą, mokant mokesčius, planuojant ir atliekant namų ruošos darbus, apsiperkant, bendraujant.Pagalba judant, naudojantis Paslaugų gavėjui skirtomis techninės pagalbos priemonėmis. |
| 12. | Socialinių įgūdžių ugdymas, palaikymas ir (ar atkūrimas)  | Pagalba Paslaugų gavėjui siekiant palaikyti ir atstatyti savarankiškumą atliekant įvairias visuomeniniame ar asmeniniame (šeimos) gyvenime reikalingas funkcijas, siekiant stiprinti jų bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.). |
| 13. | Darbo įgūdžių ugdymas, užimtumo organizavimas | Pagalba ugdant darbo įgūdžius (dailės dirbiniai, rankdarbiai, savarankiškas patalpų, aplinkos tvarkymas ir pan.). Pagalba asmeniui realizuojant individualius sugebėjimus užimtumo veikloje pagal pomėgius. |
| 14.  | Ugdymo organizavimas (vaikams su negalia ir suaugusiesiems su negalia iki 21 m.) | Bendradarbiavimas su švietimo įstaigų specialistais užtikrinant švietimo pagalbą, ugdymosi prieinamumą pagal individualius vaiko, jaunuolio poreikius. |
| 15. | Transporto paslaugų organizavimas | Transporto paslaugos organizavimas Paslaugos gavėjui vykstant į sveikatos priežiūros, gydymo, reabilitacijos įstaigas. |
| 16. | Techninės pagalbos priemonių (TPP) skyrimo organizavimas | Pagalba sutvarkant ir pateikiant dokumentus, priemonių parinkimo, pristatymo į Paslaugos gavėjo namus, apmokymo saugiai jomis naudotis organizavimas. |
| 17.  | Gyvenamųjų patalpų tvarkymas  | Buto (namo) 1 gyvenamojo kambario, kuriame Paslaugų gavėjas praleidžia daugiausia laiko, tvarkymas: grindų plovimas neatstumdant baldų, langų valymas, užuolaidų pakeitimas, šviestuvų valymas.Virtuvės patalpos valymas ir grindų plovimas neatstumiant baldų. Šaldytuvo, viryklės (kitų buitinių maisto gaminimo prietaisų), virtuvinių spintelių valymas ir tvarkymas.Vonios, tualeto patalpų tvarkymas – grindų plovimas, dulkių šluostymas, vonios ir klozeto valymas. Tualetinės kėdės tvarkymas (išnešimas ir plovimas).Šiukšlių iki 5 kg vienu metu surinkimas ir išnešimas. |
| 18.  | Kitos paslaugos | Malkų ar kito kuro atnešimas iki 5 kg vienu metu.Vandens atnešimas.Sniego nukasimas žiemos metu iki būsto durų, šulinio, malkinės. |

Pasvalio rajono savivaldybės tarybai

**AIŠKINAMASIS RAŠTAS**

DĖL DIENOS SOCIALINĖS GLOBOS ASMENS NAMUOSE ASMENIMS SU SUNKIA NEGALIA PASLAUGŲ SKYRIMO, TEIKIMO TVARKOS APRAŠO PATVIRTINIMO

2020 m. birželio 9 d.

Pasvalys

**1. Problemos esmė**

 Pasvalio rajono savivaldybės tarybos 2011 m. lapkričio 30 d. sprendimas Nr. T1-148 „Dėl dienos socialinės globos asmens namuose skyrimo, teikimo tvarkos aprašo patvirtinimo“ nebeatitinka galiojančių teisės aktų, yra keistinas. Esminiai pakeitimai:

 ▪ Vadovaujantis Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93, 11.1 punktu keičiama paslaugos teikimo trukmė, dažnumas: nuo 2 iki 10 val. per parą, iki 7 kartų per savaitę asmens namuose (šiuo metu yra nuo 2 iki 8 val. per parą, iki 5 kartų per savaitę). Šis pakeitimas suteiks galimybę Dienos socialinės globos asmens namuose paslaugos gavėjams paslaugas gauti ir savaitgaliais, tokiu būdu sudarant galimybę jiems likti gyventi savo namuose išvengiant ilgalaikės socialinės globos institucijose.

 ▪ Vadovaujantis Lietuvos Respublikos socialinės apsaugos ir darbo ministro 2020 m. gegužės 25 d. įsakymo Nr. A1-444 „Dėl laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo patvirtinimo“ 8 punktu inicijuojamas laikino atokvėpio paslaugos, organizuojant dienos socialinę globą asmens namuose, teikiamas nuo 2 iki 10 valandų per parą asmens namuose, paslaugos teikimo periodiškumas – iki 2 kartų per savaitę, kai bendra laikino atokvėpio paslaugos, organizuojant dienos socialinę globą, teikimo trukmė – iki 288 valandų per metus.

 *▪* Atsižvelgiant į paslaugos teikėjo – Pasvalio socialinių paslaugų centro specialistų (praktikų) pasiūlymus, pastabas, keičiama dienos socialinės globos asmens namuose paslaugų sudėtis (priedas).

**2. Kokios siūlomos naujos teisinio reguliavimo nuostatos ir kokių rezultatų laukiama** Siūloma sprendimą priimti būtinasiekiant kokybiško, teisės aktus atitinkančio dienos socialinės

globos asmens namuose asmenims su sunkia negalia organizavimo ir teikimo Pasvalio rajone.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų reikės darbo užmokesčiui Pasvalio socialinių paslaugų centro darbuotojams, teikiantiems dienos socialinės globos paslaugas asmens namuose. Pradėjus teikti dienos socialinės globos paslaugas asmens namuose 7 d. per savaitę (vietoje 5 d. per savaitę) padidės darbo apimtys. Ženklaus padidėjimo nuo 2020 m. liepos 1 d. nenumatoma, gauti paslaugas ir savaitgaliais norą išreiškė 4 iš 29 paslaugų gavėjų, bus įdarbintas 1 naujas darbuotojas. Lėšų planavimą vykdo Pasvalio socialinių paslaugų centro direktorė derindama su Savivaldybės administracijos Finansų skyriumi.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Įgyvendinamųjų teisės aktų nereikia.

**6. Sprendimo projekto iniciatoriai**

Administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados**

Socialinės paramos ir sveikatos skyriaus vyriausioji specialistė Marina Jankauskienė